যুগে যুগে পৃথিবীর মসজিদগুলো মসজিদে নববীর মতো সংস্কার হয়েছে, তাতে দোষের কিছু নেই। মসজিদে নববীকেও সংস্কার করা হয়েছে, পবিত্র কাবা শরিফেরও সংস্কার হয়েছে। হজরত ওমর রা: যখন খলিফা, তখন মসজিদে নববীর আয়তন আরো বৃদ্ধি করা হয়। হজরত ওসমানের সময় মসজিদে নববীতে পাথর-চুন-সুঁড়কি দিয়ে কাঠামো তৈরি করা হয়; আর শালকাঠে ছাদ করা হয়। মারওয়ান যখন মদিনার গভর্নর তখনো মসজিদে নববী কিছুটা সংস্কার করা হয়েছে। বাদশা ওয়ালিদের আমলে ওমর ইবনে আবদুল আজিজ ৭০৬ খ্রিষ্টাব্দে মসজিদটি সুশোভিত করে চার কোণায় চারটি মিনার স্থাপন করেন। এখন অবধি মসজিদে নববীকে বিভিন্ন ধাপে সংস্কার করা হচ্ছে।